CELEX: 62010CO0335
Language: fi
Date: 2011-07-13
Title: Unionin tuomioistuimen määräys (viides jaosto) 13 päivänä heinäkuuta 2011. # Administraţia Finanţelor Publice a Municipiului Târgu-Jiu ja Administraţia Fondului pentru Mediu vastaan Claudia Norica Vijulan. # Ennakkoratkaisupyyntö: Curtea de Apel Craiova - Romania. # Työjärjestyksen 104 artiklan 3 kohdan ensimmäinen alakohta - Sisäinen verotus - SEUT 110 artikla - Moottoriajoneuvojen ensirekisteröinnin yhteydessä kannettava ympäristövero. # Asia C-335/10.

Unionin tuomioistuimen määräys (viides jaosto) 13.7.2011 – Administraţia Finanţelor Publice a Municipiului Târgi-Jiu et Administraţia
            Fondului pentru Mediu vastaan Vijulan
      (asia C-335/10)
      Työjärjestyksen 104 artiklan 3 kohdan ensimmäinen alakohta – Sisäinen verotus – SEUT 110 artikla – Moottoriajoneuvojen ensirekisteröinnin yhteydessä kannettava ympäristövero
      Verotus – Sisäinen verotus – Jäsenvaltiossa tapahtuvan ensirekisteröinnin yhteydessä moottoriajoneuvoista kannettava ympäristövero – Iältään ja kulumisasteeltaan samanlaisista maahantuoduista käytetyistä autoista kannettava vero – Veroa ei voida hyväksyä (SEUT 110 artikla) (ks. 20–21, 23 kohta ja määräysosa)
      Aihe 
      
         
               Ennakkoratkaisupyyntö – Curtea de Apel Craiova – Aiemmin muissa jäsenvaltioissa rekisteröityjen käytettyjen ajoneuvojen rekisteröinti
                  – Jäsenvaltiossa tapahtuvan ensirekisteröinnin yhteydessä moottoriajoneuvoista kannettava ympäristövero – Kansallisen lainsäädännön
                  yhteensopivuus SEUT 110 artiklan kanssa – Väliaikainen poikkeus ajoneuvoille, joilla on tietyt ominaisuudet
               
            Ratkaisu 
      SEUT 110 artiklaa on tulkittava siten, että sen vastaista on se, että jäsenvaltio ottaa käyttöön ympäristöveron, joka kannetaan
         moottoriajoneuvojen ensirekisteröinnin yhteydessä tässä jäsenvaltiossa, jos tästä verotustoimenpiteestä on säädetty siten,
         että se tekee muista jäsenvaltioista ostettujen käytettyjen ajoneuvojen liikenteeseen päästämisen kyseisessä jäsenvaltiossa
         vähemmän houkuttelevaksi mutta ei tee samanikäisten ja yhtä kuluneiden ajoneuvojen ostamista kotimaan markkinoilta vähemmän
         houkuttelevaksi.